એક પિતા તરીકે અત્યંત કડક એવા જૅકીએ પોતાના દીકરાને માર્શલ આર્ટ શીખવાની બાબતમાં અત્યંત આળસુ કહ્યો છે. હૉલીવુડ સ્ટાર વિલ સ્મિથ સાથે ‘કરાટે કિડ’ નામની ફિલ્મ કર્યા પછી તેણે કહેલું કે વિલ, હું તારા દીકરાને દત્તક લઈ શકું? એક મુલાકાતમાં જૅકી ચૅને પોતાના વિશે કહેલું, ‘એક પિતા તરીકે હું સારો હતો કે ખરાબ મને ખબર નથી કારણ કે મેં ક્યારેય મારા દીકરાની સંભાળ રાખી જ નથી. હું તેને ક્યારેય સ્કૂલ મૂકવા પણ ગયો નથી. એક વાર હું તેને સ્કૂલથી તેડવા ગયેલો ત્યારે હું ખોટી સ્કૂલમાં પહોંચી ગયેલો. જેસી સાથેનો મારો સંબંધ બાપ-દીકરા કરતાં એક મિત્ર તરીકેનો વધારે. મારો મારા પિતા સાથેનો સંબંધ પણ એવો જ હતો.’